Warung

, Indonesia.]]
Ang isang  **warung** (lumang baybay: **waroeng** o **warong**) ay isang maliit na negosyo na pagmamay-ari ng isang pamilya &mdash; isang maliit na tingian, kainan, karinderya o kapihan — sa Indonesia. Mahalagang bahagi ang *warung* sa pang-araw-araw na buhay sa Indonesia. Sa paglipas ng panahon, medyo naiba ang kahulugan ng katawagang warung — lalo na sa mga banyagang bisita, mga naninirahan sa Indonesia na mula sa ibang bansa, at mga taong nasa labas ng Indonesia — at naging isang katawagan upang tukuyin ang mas partikular na disenteng kainan sa Indonesia o partikular na lugar sa Indonesia na nagbebenta ng tingi-tingi (karamihan groseri o pagkain). Subalit para sa nakakarami sa mga taga-Indonesia, nanatili ang kahulugan ng katawagan bilang isang maliit na kapitbahay na tindahan, na kadalasang nasa harapan laman ng tahanan ng isang mag-anak. 

Maraming mga establisyemento sa pulo ng Bali kung saan dinadalaw madalas ng mga turista at saan man sa Indonesia ay kinakabit ang katawagang warung sa kanilang negosyo upang ipahiwatig na likas itong Indonesiyo. Sa tradisyon, talaga namang pagmamay-ari ng isang pamilya ang warung na pinapatakbo ng mga miyembro ng pamilya, na kababaihan ang karamihan.

Gawa ang tradisyunal na warung sa kahoy, kawayan o pawid na mga materyal. Gawa naman ang mga mas permanenteng warung sa mga laryo o konkreto, na ilan sa mga negosyong pagmamay-ari ng pamilya ay nakakabit sa kanilang mga tahanan. May mas maliliit na mga warung na puwedeng dalhin kahit saan ay gawa sa lata, sink o molde ng *fiberglass* na ginagamit ng ilang mga makabagong bersyon. Isa ring warung na may portabilidad ang warung tenda na isang toldang warung na tinatakpan ng kanbas, tela o tarpaulin o plastik para maging bubong.

## Terminolohiya
 ng warung sa panahong kolonyal]]
Ipinapahiwatig ang katawagang warung ng isang malawak na kategorya ng maliliit na mga negosyo, na maaring tindahang tingian o kainan. Malawak na ginagagmit ang katawagan sa Java at karamihan sa Indonesia. Sa ilang bahagi ng Sumatra at Tangway ng Malaya, ginagamit din ang salitang *kedai*. Sa mga lugar ng mga kulturang Javanes, tulad ng sa Yogyakarta, Semarang at Surakarta, katumbas nito ang katawagang *wedhangan* o *angkringan* na mas karaniwang nakikita. 
* **Warung nasi** &mdash; isang maliit na kainan na nagbebenta ng *nasi* (kanin) kasama ang ibang ulam o lutuin sa Indonesia. Imbis na magkakahiwalay na hapag-kainan at upuan, isang mahabang komunal na baras at bangko ang ginagamit ng mga kustomer upang makakain.
* **Warteg** o **warung tegal** &mdash; isang mas partikular na warung nasi, na itinayo ng mga Javanes mula sa bayan ng Tegal sa Gitnang Java. Nagbebenta sila ng mga paboritong lutuing Javanes at kanin, na ang iba't ibang luto ay nakaayos sa estanteng yari sa salamin. Kilala ang mga ito sa pagbebenta ng pagkain sa katamtamang presyo, na sikat sa mga nagtratrabaho sa lungsod tulad ng mga manggagawang mababa ang kasanayan.
* **Warung padang** &mdash; isang maliit na restawran na Padang. Kadalasang mayroon itong baras at bangko imbis na mesa at silya, at minsan, mas kaunti lamang ang mga lutuin dito. Ang mas malaki at mas matagal nang kainang Pedang ay tinatawag sa halip na *rumah makan padang* o restawan na Padang.
* **Warung jamu** &mdash; partikular na nagbebenta ng *jamu* na tradisyunal na halamang gamot.  
* **Warnet** o **warung internet** &mdash; isang Internet cafe.
* **Wartel** o **warung telepon** &mdash; isang tinatauhang puwesto na may telepono.

Kadalasan, ipinapangalan ang warung sa pangunahing lutuin na binibenta nila. Halimbawa, nagbebenta ng *bubur kacang hijau* ang *warung bubur kacang ijo* o *warung burjo*. Nagbebenta ng inihaw ng tinapay ang *warung roti bakar* habang nagbenta naman ng *pecel lele* o pritong hito na may sambal ang *warung pecel lele*. Ang *warung indomie* naman ay nagtitinda ng nilutong *instant noodles*, bagaman, hindi parati Indomie ang tatak.

## Galerya

File:Warung rokok.jpg|*Warung rokok*, ang warung na nagtitinda ng sigarilyo.
File:Warkop.jpg|*Warung kopi*, ang abang kapihan na nabebenta ng kape, tsaa, at meryenda
File:Warung of Bali 200507.jpg|Isang *warung nasi*, na nagbebenta ng pagkain sa Bali
File:Warung Tegal di Kota Tegal.JPG|Isang *warung Tegal* na nagtitinda ng mga pagkaing Javanes mula sa Tegal
File:Nasi Kapau.JPG|Isang *warung Padang* na nagbebenta ng pagkaing Padang.
File:Warung Bakmi Jawa Harjo Geno Yogyakarta.JPG|Isang *warung* na nagbebenta ng pansit na Javanes
File:Ampera Bridge at Late Afternoon, Palembang.jpg|Lumulutang na *warung* sa bangka sa pampang ng Ilog Musi, Palembang

## Mga sanggunian
## Mga panlabas na link
* "What is a Warung?"  (sa Ingles)

Kategorya:Kultura ng Indonesia